На Мишару се 13. августа 1806. одиграла једна од најзначајнијих битака у Првом српском устанку. Значајан топоним који се везује за битку је Мишарски шанац, од кога нису сачувани остаци и Мишарско поље. Мишарско поље било је поље између реке Саве, реке Думаче и Јеленачке шуме, на чијем уздигнутом делу, познатијем као Мишарско брдо се налазио Мишарски шанац. На простору Мишарског поља и његовог уздигнутог дела(Мишарског брда) одиграла се Мишарска битка.